**ULTRABREDT PÅ SKRIVBORDET – LG LANSERER TO NYE 21:9-SKJERMER PÅ IFA**

*LG følger opp suksessen med skjermer i ultrabredt format og legger til to nye modeller til serien med 21:9-skjermer. Underholdningsmodellen 29EA73 og den kontortilpassede 29EB73 lanseres i Norden i løpet av høsten.*



**OSLO, 6. september 2013:** Etter at LG Electronics lanserte sin første 21:9-monitor for et år siden, har interessen for det nye bildeforholdet økt og markedet vokser. Nå utvider LG sortimentet med to nye skjermer i ultrabredt format. 29EA73 er en pent designet forbrukerskjerm som er perfekt for filmer og spill, mens 29EB73 er tilpasset til å jobbe med høydejusterbar skjerm og multitasking-funksjoner.

– I dag tilpasses flere og flere filmer og dataspill til 21:9 formatet, noe som gir en flott underholdningsopplevelse hjemme. Samtidig er det både produktivt og behagelig å jobbe med flere dokumenter eller programmer åpne side om side, sier Fredrik Lundqvist, nordisk produktspesialist for IT-produkter i LG Electronics. Med de nye tilskuddene til vår ultrabrede skjermfamilie, styrker vi vår posisjon som ledende innen dette relativt nye, men voksende markedet.

De to nye modellene er naturligvis utstyrt med LGs prisbelønte IPS-panel, som gir levende og virkelighetstro farger, bred betraktningsvinkel og bedre bevegelsesskarphet som minimerer belastningen for øynene. Den suverene bildekvaliteten til LGs IPS-skjermer har høstet mange suksesser i form av sertifiseringer og utmerkelser som den tyske Plus X Award.

**29EB73 øker produktiviteten på kontoret**

LGs 29 tommer IPS 21:9 ultravidvinkelskjermer gjør det enkelt og praktisk å bruke flere programmer på en gang, ettersom den ekstra plassen på skjermen kan vise mer innhold og informasjon på én og samme skjerm. Når man kan ha e-post og dokumenter åpne samtidig, og få oversikt over flere kolonner i et Excel-dokument, øker produktiviteten betraktelig. Skjermen kan deles opp i fire like store deler gjennom funksjonene 4-Screen Split og Dual Link-up, og er derfor godt rustet til å møte behovene til dagens profesjonelle brukere. 29EB73 har også en justerbar fot, slik at skjermen lett kan tilpasses en behagelig høyde, noe som gir bedre ergonomi på kontoret.

**Store opplevelser i et bredt format med 29EA73**

Forbrukermodellen LG 29EA73 er ideell for gamere og filmelskere fordi størrelsesforholdet 21:9 gir en bredere og større opplevelse. Modellen er, i likhet med 29EB73, kompatibel med både Mac og PC, og har støtte for Mobile High-Definition Link (MHL), HDMI og DisplayPort, noe som gjør den til en kraftig underholdningshub som kan speile og sende innhold fra en lang rekke eksterne enheter, inkludert smarttelefoner.

**Høyoppløste bilder og tekniske spesifikasjoner**

For høyoppløste produktbilder, gå til [LGs bildearkiv](http://www.lgmediabank.com/no) og skriv modellnavnet i søkefeltet til venstre.

**Pris og tilgjengelighet**

De nye modellene vil være tilgjengelige fra oktober til en veiledende pris på kr 4.695 inkl. mva. for 29EA73 og kr 4.795 inkl. mva for 29EB73.

**For mer informasjon om LGs produkter og tjenester som lanseres på IFA, se** [www.lgnewsroom.com/ifa2013](http://www.lgnewsroom.com/ifa2013).

# # #

**Om LG Electronics**LG Electronics, Inc. (KSE: 066570.KS) er en av verdens største leverandører og en innovatør innenfor hjemmeelektronikk, hvitevarer og mobil kommunikasjon med over 87 000 ansatte fordelt på 113 kontor verden rundt. LG oppnådde en global omsetningen på USD 44,2 milliarder for 2012. LG består av fem forretningsområder - Home Entertainment, Mobile Communications, Home Appliance, Air Conditioning & Energy Solution og Vehicle Components – og er en av verdens største produsenter av flat-tv, audio- og videoprodukter, mobiltelefoner, klimaanlegg, vaskemaskiner og kjøleskap. Siden oktober 1999 har LG Electronics også vært representert i Norden. Den nordiske omsetningen hadde en oppgang i 2012 til drøye 1,5 milliarder NOK. For mer informasjon besøk www.lg.com.

**Om LG Electronics Home Entertainment**LG Home Entertainment Company (HE) er en fremtredende global produsent av flatskjermer og audio- og videoprodukter for hjemmebruk så vel som for profesjonelle brukere. LG HE omfatter blant annet LCD- og plasma-tv, hjemmekinosystem, Blu-ray-spillere, lydkomponenter, videospillere og plasmaskjermer. LG streber alltid etter å føre teknikken fremover med fokus på å utvikle produkter med smarte funksjoner og stilrent design som møter de globale konsumentenes behov. LGs konsumentprodukter inkluderer CINEMA 3D Smart-TV, OLED-TV, IPS-monitorer samt hjemmekinoanlegg, Blu-ray-spillere og eksterne lagringsenheter. LGs kommersielle B2B-produkter inkluderer digital signage, hotell-TV, videokonferansesystem og IP-sikkerhetskameraer.

 *Hvis dere ønsker mer informasjon, vennligst kontakt:*

|  |  |
| --- | --- |
| Susanne PerssonPR ManagerLG Electronics Nordic ABBox 83, 164 94 Kista Mobil: +46 (0)70 969 46 06E-post: susanne.persson@lge.com  | Fredrik LundqvistProduct Specialist ITLG Electronics Nordic AB Box 83, 164 94 KistaMobil: +46 (0)70 960 08 62E-post: fredrik.lundqvist@lge.com |